《偶题》
宋代·林希逸

求之有道果何如，莫信邹书恐自愚。生怕不祥如跃冶，底曾大叫肯成卢。

言禅尚要空诸有，定分谁能得所无。却喜天公最公处，人人可索是玄珠。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。